લલિત મોદીએ પોતાના પત્રમાં લખ્યું છે કે હવે નવી પેઢીને તક મળવી જોઈએ. તેમણે આઈપીએલની સફળતા અને રાજસ્થાન ક્રિકેટ એસોસિયેશનની પ્રગતિનો ઉલ્લેખ કર્યો છે. તાજેતરમાં નવ નિયુક્ત રાજસ્થાન ક્રિકેટ એસોસિયેશનની પ્રથમ બેઠકમાં અધ્યક્ષ સી.પી. જોશીએ નાગૌર જિલ્લા ક્રિકેટ એસોસિયેશનને સસ્પેન્ડ કરી દીધું હતું. આ સંઘના અધ્યક્ષ લલિત મોદી અને સચિવ આર.સી. નાંદુ હતા. હવે જ્યારે આર.સી.એના અધ્યક્ષ રહેલા લલિત મોદીએ ગઈ કાલે મોડી રાત્રે નાગૌર ક્રિકેટ સંઘના અધ્યક્ષપદેથી રાજીનામું આપી દીધું છે. ત્યારે રાજસ્થાન ક્રિકેટ સંઘના અચ્છે દિન આવવાની આશા બંધાય છે.